عراقین موصول شهرین‌ده میدانا گلن چاتیشمالاردا تخمیناً ۵ مین معلول بوراخدی.
بیرلشمیش میلتلر تشکیلاتی عراق نماینده‌سی طرفین‌دن یاییملانان راپور‌دا، اؤلکه‌نین میلی ساغلیق بیلگیلرینه گؤره، موصول‌دا باش وئر‌ن چاتیشمالار سببی ایله تخمیناً ۴ مین ۸۰۰ وطنداشین بدن عضولرینی ایتیره‌رک معلول اولدوغو قید اولوندو.
راپوردا، معلول قالان وطنداشلارین داها یاخشی و کیفیت‌لی یاشاماسی اوچون بیر آن اول طبی یاردیملارین گؤستریلمه‌سی لازیم اولدوغو وورغولاندی.
حکومتین موصول‌داکی چاتیشما قوربانلارینا سوندوغو "پروتئز، فیزیوتراپی و گوجلندیرمه" کیمی خیدمتلرین محدود اولدوغونا دقت چکیلن راپور‌دا، یالنیز عراق کورد بؤلگه‌سل یؤنتیمینده اولان سلیمانیه شهرینده آکتیو فیزیوتراپی مرکزینین اولدوغو قید ائدیلدی.
ایتالیانین دستگی ایله موصولون حمدانیه ائلچه‌سینده ده ساواش قوربانلارینا خیدمت ائتمه‌سی مقصدیله بیر فیزیوتراپی مرکزینین آچیلماسی قراری آلیندیغی بیلدیریلدی.
